**Eskola ariketa 11**

**1. Ondorengo perpausak ez dira gramatikalak; kasu bakoitzean ahalegindu zaitezte zehazten, NZ-mugidari edo –kasuren batean- buru-mugidari dagokionez, zertan datzan ezgramatikaltasuna; hots, zein hatsarrek edota murrizketak huts egin duen zehazten (hatsarre edo murrizketa bat baino gehiago urra daitezke aldi berean). Adibide batzuetan, zuen lana errazte aldera, S-Egitura ere ematen da:**

(1) a. Jon [Anarekin eta norekin] adiskidetu da (S-Egitura)

b. \* *Norekin*i adiskidetu da Jon [Anarekin eta ~~norekin~~i ]?

**Erantzuna**: *Juntadura Egituren Murrizketa* urratzen da (1b) perpausean, juntadura egituratik atera baita *norekin* galdetzailea.

(2) a. Ana lasaiago sentitzen da [senarrak medikuarekin hitz egin duenetik] (S-Egitura)

b. \* Norekini sentitzen da Ana lasaiago [senarrak ~~norekin~~~~i~~ hitz egin duenetik] ?

**Erantzuna**: *Ateraketa Eremuen Baldintza* urratzen da (2b) perpausean: kasu honetan *senarrak hitz egin duenetik* denborazko perpaus adjunkua da perpaus nagusiarekiko eta bertatik mugitu da *norekin* galdetzailea.

(3) a. nork aurten Habanan eskolak ematen dituelako albistea zabaldu dute (S-Egitura)

b. \*Nork zabaldu dute [~~nork~~ aurten Habanan eskolak ematen dituelako albistea]?

**Erantzuna**: *DS-Konplexuen Murrizketa* urratzen da (3b) perpausean: kasu honetan *aurten Habanak eskolak ematen dituelako albistea* DS konplexua, *albiste* izenaren perapus osagarria biltzen duen egitura, eta bertatik mugitu da *nork* galdetzailea.

(4) a. [Bibliotekan nor topatzeak] oroitzapen politak ekarri dizkit (S-Egitura)

b. \* Nori ekarri dizkizu oroitzapen politak [Bibliotekan ~~nor~~~~i~~ topatzeak]?

**Erantzuna**: (4b) perpausean Subjektu Pepausen Murrizketa urratzen da, bai eta *Ateraketa Eremuen Baldintza* ere. Izan ere, *Bibliotekan ~~nor~~ topatzeak* nominalizazioa subjektua da, perpaus nagusiaren subjektua, eta bere barrutik atera da *nor* galdetzailea. Ateraketa Eremuen Baldintzare arabera, subjektuak eta adjunktuak ateraketa-esparru debekatuak dira. Nominalizazioa osagarria denean, ez legoke arazorik: *nori espero duzu Bibliotekan ~~nor~~~~i~~ topatzea*? perpausa erabat arrunta da-eta.

(5) a. Gai-jartzaileak [nork zein ordenatan kantatuko duen] esaten du (S-Egitura)

b. \* *Zein ordenatan*i esaten du gai-jartzaileak [nork ~~zein ordenatan~~~~i~~ kantatuko duen]?

**Erantzuna**: *NZ-Irlen Murrizketa* urratzen da (5b) perpausean: kasu honetan *nork kantatuko duen* zehar-galdera da NZ-irla eta bertatik mugitu da *norekin* galdetzailea mugida luzea eginez eta beheko perpauseko [espez, Foku’] posizioa saltatuaz (*nork* galdetzaileak betetzen du posizio hori). *Mugidarik Laburrenaren Hatsarrea* ere urratzen dela esan liteke: mugida behar baino luzeagoa izan da.

(6) Norki ahaztu duzu bibliotekan [ ~~nork~~~~i~~ idatzi duen azken nobela]?

**Erantzuna**: *DS-Konplexuen Murrizketa* urratzen da (6) perpausean: kasu honetan *idatzi duen azken nobela* dugu DS konplexua, perpaus erlatiboak eta beronek modifikatzen duen *azken nobela* DS, eta bere barrutik mugitu da *nork* galdetzailea.

(7) \* Nori emango dio nork ~~nori~~ botoa?

**Erantzuna**: *Goragotasuna* hausten da hemen; *nork* eta *nori* galdetzaileak mugitzekotan, gorago dagoenak mugitu behar du, subjektuak alegia. Hemen, ordea, beherago dagoena (datiboa) mugitu da. *Mugidarik Laburrenaren Hatsarrea* ere hautsi dela esan genezake, mugida laburragoa duen alternatiba (alegia, *nork* mugitzea *nori* mugitzearen ordez) baztertu egin delako.

(8) \* Zein programai deitu dizute etxera telefonoz [irratian ~~zein programa~~i entzuten zenuen bitartean]?

**Erantzuna**: *Ateraketa Eremuen Baldintza* urratzen da (8) perpausean: kasu honetan *irratian entzuten zenuen bitartean* denborazko perpaus adjunkua da perpaus nagusiarekiko eta bertatik mugitu da *zein programa* galdetzailea.

(9) a. \*Jonekin nago zalantzan (ea) nor maitemindu ote den.

(cf. b. Jonekin uste dut maitemindu dela Maria.)

**Erantzuna**: *NZ-Irlen Murrizketa* urratzen da (9a) perpausean: kasu honetan (*ea*) *nor maitemindu ote den* zehar-galdera da NZ-irla eta bertatik mugitu da Jonekin fokua mugida luzea eginez eta beheko perpauseko [espez, Foku’] posizioa saltatuaz (*nor* galdetzaileak betetzen du posizio hori). *Mugidarik Laburrenaren Hatsarrea* ere urratzen dela esan liteke: mugida berez izan daitekeen baino luzeagoa izan da.

(10) a. ez inork emailez mezurik bota du. (S-Egitura)

b. \* [*ez bota*] inork emailez mezurik ~~bota~~~~i~~ du.

[cf. c. Ez du inork emailez mezurik bota]

**Erantzuna**: *Buru Mugidaren Murrizketa* urratu da hemen, aditz nagusia (A-a-Asp buru konplexua) zuzenean mugitu baita Ezeztapen buruarekin bat egiteko, Dnb burua alde batera utzita. Hots, buru-mugida ez da buruz buru gertatu. Era berean, *Mugidaren Laburrenaren Hatsarrea* ere urratu da, mugida luzeegia izan den neurrian.

(11) a. Haizeak zer irakurri du (S-Egitura)

b. \* zeri irakurria Haizeak ~~zer~~~~i~~ ~~irakurri~~~~a~~ du?

c. \* zeri Haizeak ~~zer~~~~i~~ irakurri du?

**Erantzunak**:

11b. *Buru Mugidaren Murrizketa* urratu da (11b) perpausean, aditz nagusia (A-a-Asp buru konplexua) zuzenean batu delako Foku[NZ] buruarekin berau lexikalizatzeko, *Dnb* burua bazter utzita. Buru Mugidaren Murrizketa betetzeko, lehenenego *Dnb* buruarekin bat egin eta, ondoren, *Dnb* buruak osorik mugitu behar luke Foku burura. Berriro ere, *Mugidaren Laburrenaren Hatsarrea* ere urratu dela pentsa daiteke, mugida luzeegia izan den neurrian.

11c. Mugidarik eza da hemen arazoa: Dnb 🡺 Foku[NZ] mugida falta da, Foku buruak behar duen ageriko lexikalizatzea alegia.